NORAKSTS

|  |  |
| --- | --- |
| 14.07.2020. | Nr.12/1 |

###### PAR PIEKRIŠANU SIA ”JELGAVAS KOMUNĀLIE PAKALPOJUMI” DALĪBAI PROJEKTĀ UN GALVOJUMA SNIEGŠANU

(ziņo: I.Škutāne)

**Atklāti balsojot: PAR – 12** (A.Rāviņš, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, G.Kurlovičs, L.Zīverts), **PRET –** nav, **ATTURAS** – nav,

SIA ”Jelgavas komunālie pakalpojumi” 2020.gada 13.jūlija ārkārtas dalībnieku sapulcē pieņemts lēmums (protokols Nr.32 Ā) par dalību Eiropas Savienības Kohēzijas fonda 2014.– 2020.gada plānošanas perioda darbības programmas „Izaugsme un nodarbinātība” 5.2.1. specifiskā atbalsta mērķa „Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākumā “Atkritumu pārstrādes veicināšana” un projekta “Bioloģiski noārdāmo atkritumu pārstrādes iekārtas izveide Zemgales reģionālajā atkritumu poligonā “Brakšķi”, izbūvējot bioloģiski noārdāmo atkritumu (BNA) anaerobās fermentācijas iekārtu ar plānoto jaudu 17 000 t/g” (turpmāk – Projekts) īstenošanu, kā arī lūgt Jelgavas pilsētas domes piekrišanu piedalīties Projekta īstenošanā un Projekta apstiprināšanas gadījumā sniegt galvojumu līdzfinansējuma nodrošināšanai 520 200 *euro* (pieci simti divdesmit tūkstoši divi simti *euro*) apmērā jeb 51% no līdzfinansējuma summas.

SIA “Jelgavas komunālie pakalpojumi” 51% kapitāldaļu pieder Jelgavas pilsētas domei un 49 % kapitāldaļu pieder SIA “KULK”.

Projekta kopējās izmaksas ir 6 800 000 *euro* (seši miljoni astoņi simti tūkstoši *euro*) (bez PVN), tai skaitā Eiropas Savienības Kohēzijas fonda finansējums 85% - 5 780 000 *euro* (pieci miljoni septiņi simti astoņdesmit tūkstoši *euro*) unSIA ”Jelgavas komunālie pakalpojumi” līdzfinansējums 15% - 1 020 000 *euro* (viens miljons divdesmit tūkstoši *euro*). Ņemot vērā, ka SIA “Jelgavas komunāli pakalpojumi” nav brīvu finanšu līdzekļu un nav pietiekamu aktīvu (nekustamais īpašums), kas varētu kalpot kā ķīla bankas kredītam, nepieciešami dalībnieku galvojumi kredīta saņemšanai kredītiestādē. SIA “Jelgavas komunālie pakalpojumi” dalībniekiem līdzfinansējums nodrošināms atbilstoši katram piederošajām kapitāldaļām: Jelgavas pilsētas domei 520 200 *euro* jeb 51% un SIA “KULK” - 499 800 *euro* jeb 49% no līdzfinansējuma summas.

Saskaņā ar likuma ”Par pašvaldībām” 15.panta pirmās daļas 1.punktu, 21.panta pirmās daļas 27.punktu, Likuma par budžetu un finanšu vadību 41.panta piekto daļu, likuma “Par pašvaldību budžetiem” 26.panta pirmo un otro daļu, Ministru kabineta 2019.gada 10.decembra noteikumiem Nr.590 ”Noteikumi par pašvaldību aizņēmumiem un galvojumiem”, Ministru kabineta 2016.gada 30.augusta noteikumu Nr.588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi” 11. un 121.punktu, Eiropas Savienības Kohēzijas fonda darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” 3.atlases kārtas “Bioloģiski noārdāmo atkritumu pārstrādes iekārtu izveide” otrā uzsaukuma projektu iesniegumu atlases nolikuma 14.11.2 apakšpunktu un pamatojoties uz SIA ”Jelgavas komunālie pakalpojumi” 2020.gada 13.jūlija ārkārtas dalībnieku sapulces lēmumu,

**JELGAVAS PILSĒTAS DOME NOLEMJ:**

1. Piekrist, ka SIA “Jelgavas komunālie pakalpojumi” piedalās ES Kohēzijas fonda 2014.– 2020.gada plānošanas perioda darbības programmas „Izaugsme un nodarbinātība” 5.2.1. specifiskā atbalsta mērķa „Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākumā „Atkritumu pārstrādes veicināšana”, īstenojot projektu “Bioloģiski noārdāmo atkritumu pārstrādes iekārtas izveide Zemgales reģionālajā atkritumu poligonā “Brakšķi”, izbūvējot bioloģiski noārdāmo atkritumu (BNA) anaerobās fermentācijas iekārtu ar plānoto jaudu 17 000 t/g”.
2. Projekta apstiprināšanas gadījumā sniegt galvojumu SIA “Jelgavas komunālie pakalpojumi” 520 200 *euro* (pieci simti divdesmit tūkstoši divi simti *euro*) apmērā aizņēmuma ņemšanai valsts kasē vai kredītiestādē līdzfinansējuma nodrošināšanai.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 14.jūlijā